ПСАЛТЫР.
126.
Песьня ўзыходжаньня. Саламонава. Калі Гасподзь ня збудуе дома, марна працуюць будаўнікі яго; калі Гасподзь не ахавае горада, марна чувае варта. 
Дарэмна вы рана ўстаяце, позна праседжваеце, ясьце хлеб журботы, тым часам як любаснаму Свайму Ён дае сон. 
Вось спадчына ад Госпада: дзеці; узнагарода Ягоная - плод ад улоньня. 
Што стрэлы ў руках у дужага, тое сыны маладыя. 
Дабраславёны чалавек, які напоўніў імі калчан свой! Не застануцца яны ў сораме, калі гаварыцьмуць з ворагамі ў браме. 
