ПСАЛТЫР.
46.
Кіроўцу хору. Сыноў Карэевых Псальма. 
Пляскайце ў далоні, усе народы, клікніце Богу голасам радасьці; 
бо Гасподзь Усявышні грозны, - вялікі Цар над усёю зямлёю; 
скарыў нам народы і плямёны пад ногі нашыя; 
выбраў нам спадчыну нашу, красу Якава, якога палюбіў. 
Узышоў Бог пад воклічы, Гасподзь пад гукі трубныя. 
Сьпявайце Богу нашаму, сьпявайце; сьпявайце цару нашаму, сьпявайце; 
бо Бог - Цар усёй зямлі; сьпявайце ўсе разумна. 
Бог зацараваў над народамі, Бог сеў на сьвятым троне Сваім; 
сабраліся валадары народаў да народу Бога Абрагамавага; бо шчыты зямлі - Божыя; Ён узьнесены над намі. 
